2011/2012 йылдар миҙгелендә Линус «Эдмонтон» өсөн даими миҙгелдә 14 уйында 3 гол керетә. Ә АХЛ-да 18 осрашыуҙа 16 мәрәй йыя. Тик бер командаһы ла плей-оффҡа эләкмәй. 2012/2013 йылдар миҙгелендә МХЛ-да локаут була, шуға күрә 2012 йылдың 29 авгусында Линус Швейцариянан «Цуг» хоккей клубы менән бер йылға килешеү төҙөй. Даими миҙгелдең 48 осрашыуында ул 69 мәрәй йыя, мәрәйҙәр һәм һөҙөмтәле пастар һаны буйынса уға етеүсе булмай. Плей-оффта «Цуг» ярымфиналға тиклем барып етә, ә Умарк миҙгелдең иң яҡшы уйынсылары араһында була.